LAZDIJŲ RAJONO SAVIVALDYBĖS TARYBA

SPRENDIMAS

DĖL LAZDIJŲ RAJONO SAVIVALDYBĖS TARYBOS 2021 M. SPALIO 22 D. SPRENDIMO NR. 5TS-889 „DĖL DALINIO FINANSAVIMO SKYRIMO VIENBUČIAMS, DVIBUČIAMS IR DAUGIABUČIAMS GYVENAMIESIEMS NAMAMS PRIJUNGTI PRIE LAZDIJŲ AGLOMERACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS TVARKOS APRAŠO PATVIRTINIMO“ PAKEITIMO

2023 m. vasario 3 d. Nr. 5TS-1301

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2021 m. spalio 22 d. sprendimą Nr. 5TS-889 „Dėl dalinio finansavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo patvirtinimo“ ir jį išdėstyti nauja redakcija:

„LAZDIJŲ RAJONO SAVIVALDYBĖS TARYBA

SPRENDIMAS

DĖL DALINIO KOMPENSAVIMO SKYRIMO VIENBUČIAMS, DVIBUČIAMS IR DAUGIABUČIAMS GYVENAMIESIEMS NAMAMS PRIJUNGTI PRIE LAZDIJŲ AGLOMERACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS TVARKOS APRAŠO PATVIRTINIMO

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 4 dalimi, 50 straipsnio 3 dalimi, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 9 punktu, 12 straipsnio 2 punktu, 23 straipsnio 2 dalies 4 punktu, vykdydama Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021-2027 metų strateginio plėtros plano patvirtinimo“, 1.4 tikslo „Plėtoti patrauklią viešąją infrastruktūrą ir gyvenamąją aplinką“ 1.4.2 uždavinio „Inžinerinės infrastruktūros modernizavimas ir plėtra“ 1.4.2.2 priemonę „Vandentvarkos ir nuotekų tinklų plėtra“ ir siekdama pašalinti Europos Sąjungos direktyvoje Nr. 91/271/EEC „Dėl miestų nuotekų valymo“ nurodytus pažeidimus, Lazdijų rajono savivaldybės taryba n u s p r e n d ž i a:

1.	Patvirtinti Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašą (pridedama).“

Savivaldybės merė	Ausma Miškinienė

PATVIRTINTA

Lazdijų rajono savivaldybės

tarybos 2021 m. spalio 22 d.

sprendimu Nr. 5TS-889

(Lazdijų rajono savivaldybės

tarybos 2023 m. vasario 3 d.

sprendimo Nr. 5TS-1301

redakcija)

DALINIO KOMPENSAVIMO SKYRIMO VIENBUČIAMS, DVIBUČIAMS IR DAUGIABUČIAMS GYVENAMIESIEMS NAMAMS PRIJUNGTI PRIE LAZDIJŲ AGLOMERACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS TVARKOS aPRAŠAS

I SKYRIUS

BENDROSIOS NUOSTATOS

1. Lazdijų rajono savivaldybė (toliau – Savivaldybė), skatindama privačius (fizinius) asmenis naudotis geriamojo vandens tiekimo ir nuotekų tvarkymo paslaugomis Lazdijų aglomeracijoje, skiria dalinį kompensavimą vienbučiams, dvibučiams ir daugiabučiams gyvenamiesiems namams prijungti prie uždarosios akcinės bendrovės „Lazdijų vanduo“ ar Lazdijų rajono savivaldybės nuosavybės teise ar kitu teisėtu pagrindu valdomų centralizuotų geriamojo vandens tiekimo ir nuotekų tinklų.

2. Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašas (toliau – Aprašas) nustato namams prijungti prie vandens tiekimo ir nuotekų tinklų (statybos darbams vykdyti) skiriamų lėšų dydį ir tvarką.

3. Dalinis kompensavimas skiriamas vienbučių ar dvibučių namų savininkams bei daugiabučių gyvenamųjų namų butų savininkams (butų savininkams gali atstovauti daugiabučių gyvenamųjų namų bendrojo naudojimo objektų valdytojai), namams prie centralizuotų geriamojo vandens ir nuotekų tinklų prijungti – vandens tinklo (įvado) ir (ar) nuotekų tinklo (išvado) statybos darbams (toliau – kompensuojamas objektas), kai name naudojamas geriamasis vanduo iš vietinio gręžinio arba šulinio, o namo vidaus nuotekų tinklai prijungti prie nuotekų išgriebimo duobės arba savininkai naudojasi lauko tualetais, užbaigus įvado ir (arba) išvado statybos darbus, su uždarąja akcine bendrove „Lazdijų vanduo“ sudarius vandens tiekimo ir nuotekų tvarkymo sutartį.

4. Dalinis kompensavimas vienbučių ar dvibučių namų savininkams bei daugiabučių gyvenamųjų namų butų savininkams (butų savininkams gali atstovauti daugiabučių gyvenamųjų namų bendrojo naudojimo objektų valdytojai) gali būti skiriamas:

4.1. fiziniam asmeniui (savininkui) vieną kartą prijungti vieną turtinį vienetą prie centralizuotos geriamojo vandens tiekimo ir nuotekų tvarkymo infrastruktūros, neatsižvelgiant į namo statybos metus;

4.2. vieną kartą prijungti vieną turtinį vienetą prie centralizuotos nuotekų tvarkymo infrastruktūros, kai namai prijungti prie centralizuotos geriamojo vandens tiekimo infrastruktūros ir yra sutartis su uždarąja akcine bendrove „Lazdijų vanduo“ dėl geriamojo vandens tiekimo;

4.3. vieną kartą prijungti vieną turtinį vienetą prie centralizuotos geriamojo vandens tiekimo infrastruktūros, kai namai prijungti prie centralizuotos nuotekų tvarkymo infrastruktūros ir yra sutartis su uždarąja akcine bendrove „Lazdijų vanduo“ dėl nuotekų tvarkymo.

5. Dalinis kompensavimas vienbučių ar dvibučių namų savininkams bei daugiabučių gyvenamųjų namų butų savininkams (butų savininkams gali atstovauti daugiabučių gyvenamųjų namų bendrojo naudojimo objektų valdytojai) negali būti skiriamas, kol nėra įrengti centralizuoti vandentiekio ir nuotekų surinkimo tinklai, prie kurių gali būti jungiami įvadai ir išvadai. Vietoj statybos darbų gali būti kompensuojamos darbų atlikimui įsigytos medžiagos ar įranga (neskaitant darbo įrankių ir prietaisų), jei darbai vykdyti ūkio būdu ir atitinka galiojančius teisės aktus.

II SKYRIUS

SĄVOKOS

6. Apraše vartojamos sąvokos:

6.1. Uždaroji akcinė bendrovė „Lazdijų vanduo“ – viešasis vandens tiekėjas Lazdijų rajono savivaldybėje, teikiantis išvadas dėl galimybės prisijungti prie vandentiekio ir (ar) nuotekų tinklų, atsižvelgdamas į techninius reikalavimus, darbo grupėje kartu su Savivaldybės atstovais priimantis sprendimus dėl dalinio kompensavimo skyrimo;

6.2. Asmenys, siekiantys gauti dalinį kompensavimą – vienbučių, dvibučių ir daugiabučių (gali būti atstovaujami daugiabučio namo bendrojo naudojimo objektų valdytojų) gyvenamųjų namų butų savininkai (tik fiziniai asmenys);

6.3. Darbo grupė – Savivaldybės administracijos direktoriaus įsakymu sudaryta kompetentingų asmenų grupė, kuri vadovaujasi Savivaldybės administracijos direktoriaus patvirtintais nuostatais, nagrinėjant asmenų prašymus ir priimant sprendimus dėl dalinio kompensavimo skyrimo;

6.4. Daugiabučio gyvenamojo namo bendrojo naudojimo objektų valdytojas – daugiabučio namo butų ir kitų patalpų savininkų bendrija, jungtinės veiklos sutartimi įgaliotas asmuo arba kitas daugiabučio namo butų ir kitų patalpų savininkų sprendimu ir sutartimi įgaliotas asmuo, kuriam teisės aktai leidžia teikti turto administravimo paslaugas, arba pagal Lietuvos Respublikos civilinio kodekso 4.84 straipsnį paskirtas bendrojo naudojimo objektų administratorius;

6.5. Išvadas – gulsčias vamzdis, kybantis pastate ar įkastas grunte, kuriuo nuotekos iš stovų arba pirmojo aukšto įlajų teka į kiemo nuotakyną;

6.6. Įvadas – pirma vamzdyno atkarpa, jungianti pagal vandens tekėjimo kryptį viešojo vandens tiekimo skirstomąjį tinklą su vartotojui priklausančio pastato ar teritorijos tinklu;

6.7. Namas – vienbutis, dvibutis ar daugiabutis gyvenamasis namas;

6.8. Nuotekų keltuvas – įtaisas nuotekoms perkelti iš žemesnio lygio į aukštesnį (pvz., siurblys);

6.9. Vandens apskaitos mazgas – pastato vandentiekio dalis, kurioje sumontuota armatūra ir matavimo prietaisai, skirti vartojamo vandens kiekiui matuoti ir tikrinti.

III SKYRIUS

DALINIO KOMPENSAVIMO DYDIS

7. Negrąžinamas Savivaldybės dalinis kompensavimas Lazdijų aglomeracijoje vienbučiams, dvibučiams ir daugiabučiams gyvenamiesiems namams prijungti prie centralizuotos geriamojo vandens tiekimo ar nuotekų tvarkymo infrastruktūros skiriamas:

7.1. Aprašo 4.1 papunktyje numatytu atveju – 60 proc. atliktų kompensuojamo objekto statybos darbų vertės, neviršijant 700 (septynių šimtų) Eur sumos;

7.2. Aprašo 4.2 papunktyje numatytais atvejais – 60 proc. atliktų kompensuojamo objekto statybos darbų vertės, neviršijant 500 (penkių šimtų) Eur sumos;

7.3. Aprašo 4.3 papunktyje numatytais atvejais – 50 proc. atliktų kompensuojamo objekto statybos darbų vertės, neviršijant 300 (trijų šimtų) Eur sumos.

IV SKYRIUS

PRAŠYMŲ GAUTI DALINĮ KOMPENSAVIMĄ PATEIKIMAS IR NAGRINĖJIMAS

8. Asmenys, siekiantys gauti dalinį kompensavimą, atlikus darbus ir prisijungus prie vandens tiekimo ir nuotekų surinkimo tinklų, esančių Lazdijų aglomeracijoje, infrastruktūros, nustatytos formos prašymus (1 priedas) daliniam kompensavimui gauti teikia Savivaldybės administracijai.

9. Kartu su prašymu pateikiami šie dokumentai:

9.1. projektavimo (prisijungimo) sąlygos namo vandens tiekimo ir (ar) buitinių nuotekų infrastruktūros sujungimo su centralizuota vandens tiekimo ir (ar) buitinių nuotekų surinkimo infrastruktūra techniniam projektui rengti;

9.2. namo vandens tiekimo ir (ar) buitinių nuotekų sistemos sujungimo su centralizuota geriamojo vandens tiekimo ir buitinių nuotekų surinkimo infrastruktūra techninis projektas, supaprastintas projektas ar supaprastinta prisijungimo schema, su statybą leidžiančiu dokumentu (jei yra privalomas);

9.3. Civilinio kodekso 4.85 straipsnio 1 dalyje nustatyta tvarka priimtas daugiabučio gyvenamojo namo butų ir kitų patalpų savininkų daugumos pritarimas prisijungti prie centralizuotų vandens tiekimo ir (arba) buitinių nuotekų tinklų (kai kreipiasi daugiabučio gyvenamojo namo bendrojo naudojimo objektų valdytojas);

9.4. statybos darbų sąmata (apskaičiavimai), jei statybos darbai atliekami ne ūkio būdu;

9.5. atliktų darbų akto kopija, kai statybos darbai vykdomi ne ūkio būdu;

9.6. statybos darbų rangovo parinkimo konkurso būdu dokumentai (nuostata taikoma tik tada, kai daugiabučio namo butų savininkams atstovauja daugiabučio namo bendrojo naudojimo objektų valdytojas);

9.7. statybos darbų rangos sutartis (nuostata taikoma tik tada, kai daugiabučio namo butų savininkams atstovauja daugiabučio namo bendrojo naudojimo objektų valdytojas);

9.8. sutartis su uždarąja akcine bendrove „Lazdijų vanduo“ dėl geriamojo vandens tiekimo ir nuotekų tvarkymo, sudaryta po šio Aprašo patvirtinimo;

9.9. kai statybos darbai vykdomi ūkio būdu, pateikiami medžiagų ar įrangos įsigijimą patvirtinantys dokumentai;

9.10. statybos darbų apmokėjimo rangovui patvirtinančių dokumentų kopijos (banko sąskaitos išrašas, grynųjų pinigų priėmimo kvitas ir pan. (kai statybos darbai vykdomi ne ūkio būdu);

9.11. namo (buto) nekilnojamojo turto registro centrinio duomenų banko išrašas tikrinamas valstybės registruose:

9.12. Aprašo 4.2 papunktyje numatytu atveju, kai namas prijungtas prie miesto centralizuotos geriamojo vandens tiekimo sistemos, teikiami tik su nuotekų išvado statyba susiję dokumentai;

9.13. Aprašo 4.3 papunktyje numatytu atveju, kai namas prijungtas prie miesto centralizuotos nuotekų tvarkymo infrastruktūros, teikiami tik su geriamojo vandens įvado statyba susiję dokumentai.

10. Prašymai priimami ir nagrinėjami nuolat, iki išnaudojamos visos kompensavimui skirtos atitinkamų metų Lazdijų rajono savivaldybės biudžeto lėšos. Asmenims, turintiems teisę į piniginę paramą Lietuvos Respublikos piniginės socialinės paramos nepasiturintiems gyventojams įstatyme nustatyta tvarka, suteikiamas kompensavimo pirmumas, kai prašymų pateikiama daugiau nei yra skirtas kompensavimas. Kitiems asmenims kompensavimo pirmumas skiriamas pagal prašymo pateikimo terminą.

11. Savivaldybės administracijos darbuotojas, atsakingas už prašymų priėmimą, patikrina, ar visi reikiami dokumentai pateikti ir užpildyti. Prašymas nesvarstomas, jei pateikiami neteisingi duomenys. Šiuo atveju asmenys, siekiantys gauti dalinį kompensavimą, per 5 darbo dienas informuojami apie prašymo nesvarstymo priežastis, suteikiant galimybę ištaisyti klaidas.

12. Prašymus, kurie pateikti su visais reikalingais pateiktais dokumentais, toliau nagrinėja ir teisę gauti dalinį kompensavimą nustato iš Savivaldybės darbuotojų ir uždarosios akcinės bendrovės „Lazdijų vanduo“ specialistų sudaryta darbo grupė (toliau – darbo grupė), kuri priima rekomendacinius sprendimus dėl namų įtraukimo į kompensuojamų projektų sąrašą. Darbo grupės sudėtis, jos sudarymo ir sprendimų priėmimo tvarka nustatoma atskiru Savivaldybės administracijos direktoriaus įsakymu.

13. Darbo grupės rekomendaciniai sprendimai dėl namo įtraukimo į kompensuojamų projektų sąrašą tvirtinami Savivaldybės administracijos direktoriaus įsakymu.

14. Apie priimtą darbo grupės sprendimą dėl namo įtraukimo į kompensuojamų projektų sąrašą per 5 darbo dienas nuo Savivaldybės administracijos direktoriaus įsakymo patvirtinimo, Savivaldybės administracija raštu informuoja prašymus pateikusius asmenis ir jiems pasiūlo sudaryti namo prijungimo prie miesto geriamojo vandens tiekimo ir nuotekų tvarkymo infrastruktūros dalinio kompensavimo sutartį.

15. Asmenų prašymai, kurie nebuvo tenkinami dėl nepakankamų Savivaldybės biudžete daliniam kompensavimui skirtų asignavimų, pirmumo eile traukiami į kitų metų kompensuojamų projektų sąrašą.

16. Sudaroma (pasirašoma) namo prijungimo prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros dalinio kompensavimo sutartis (sutarties, sudaromos su vienbučių, dvibučių namų savininkais, forma pateikta 2 priede, sutarties, sudaromos su daugiabučių gyvenamųjų namų bendrojo naudojimo objektų valdytojais, forma pateikta 3 priede).

17. Išlaidos iš dalies kompensuojamos ne vėliau kaip per 30 kalendorinių dienų nuo Vienbučio, dvibučio ar daugiabučio gyvenamojo namo prijungimo prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros dalinio kompensavimo sutarties pasirašymo datos, sutartyje nurodytomis sąlygomis. Pinigai pervedami į Pareiškėjo nurodytą banko sąskaitą.

V SKYRIUS

BAIGIAMOSIOS NUOSTATOS

18. Įgyvendinant Aprašo nuostatas, priimami sprendimai ir veiksmai gali būti skundžiami teisės aktų nustatyta tvarka.

19. Už Aprašo nuostatų nevykdymą ar netinkamą vykdymą taikoma teisės aktų nustatyta atsakomybė.

_______________________

Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo

1 priedas

(Lazdijų rajono savivaldybės tarybos 2023 m. vasario 3 d. sprendimo Nr. 5TS-1301 redakcija)

(Prašymo forma)

_______________________________________________________________________

(prašymą teikiančio asmens, siekiančio gauti dalinį kompensavimą, vardas ir pavardė (pavadinimas), adresas, el. paštas, telefonas)

Lazdijų rajono savivaldybės administracijai

PRAŠYMAS

SKIRTI dalinį KOMPENSAVIMĄ VIENBUČIAMS, DVIBUČIAMS IR DAUGIABUČIAMS GYVENAMIESIEMS NAMAMS PRIJUNGTI PRIE LAZDIJŲ AGLOMErACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS

_____________

(data)

Prašau iš dalies kompensuoti patirtas išlaidas atliekant vienbučio, dvibučio, daugiabučio gyvenamojo

(kas nereikalinga, išbraukti)

namo prijungimo darbus prie Lazdijų aglomeracijoje esančios geriamojo vandens tiekimo ir (ar) nuotekų

(kas nereikalinga, išbraukti)

tvarkymo infrastruktūros.

Pastato duomenys:

adresas_____________________________________________________________________

pastatymo metai _____________________________________________________________

unikalus Nr. ________________________________________________________________

pastato savininkas (-ai), bendrojo naudojimo objektų valdytojas _______________________

________________________________________________________________________________

Dabar naudojuosi šia UAB „Lazdijų vanduo“ paslauga: geriamojo vandens tiekimas ir nuotekų tvarkymas.	(kas nereikalinga, išbraukti)

Darbai, kuriems prašoma skirti dalinį kompensavimą, _____________________________

________________________________________________________________________________

________________________________________________________________________________

Darbų, kuriems prašoma skirti dalinį kompensavimą, vertė eurais __________________

______________________________________________________________________________

(skaičiais ir žodžiais)

PRIDEDAMA:

1. Namo (buto) nekilnojamojo turto registro centrinio duomenų banko išrašas (kopija), ___ lapas (-ai).

2. Projektavimo (prisijungimo) sąlygų namo vandens tiekimo ir (ar) buitinių nuotekų infrastruktūros sujungimo su centralizuota vandens tiekimo ir (ar) buitinių nuotekų infrastruktūra techniniam projektui rengti kopija, ___ lapas (-ai).

3. Namo geriamojo vandens tiekimo ir (ar) buitinių nuotekų sistemos sujungimo su centralizuota geriamojo vandens tiekimo ir (ar) buitinių nuotekų tvarkymo infrastruktūra techninio projekto, supaprastinto projekto ar supaprastintos schemos su statybą leidžiančiu dokumentu (jei yra privalomas) kopija, ___ lapai (-ai).

4. Civilinio kodekso 4.85 straipsnio 1 dalyje nustatyta tvarka priimto daugiabučio gyvenamojo namo butų ir kitų patalpų savininkų daugumos pritarimo prisijungti prie centralizuotų buitinių nuotekų tinklų kopija, ___ lapas (-ai) (taikoma daugiabučiam namui).

5. Atliktų darbų akto kopija, ___ lapas (-ai).

6. Statybos darbų rangovo parinkimo konkurso būdu dokumentų kopija (nuostata taikoma tik tada, kai daugiabučio namo butų savininkams atstovauja daugiabučio namo bendrojo naudojimo objektų valdytojas), ____ lapas (-ai).

7. Statybos darbų rangos sutarties kopija (nuostata taikoma tik tada, kai daugiabučio namo butų savininkams atstovauja daugiabučio namo bendrojo naudojimo objektų valdytojas), ____ lapas (-ai).

8. Sutarties su uždarąja akcine bendrove „Lazdijų vanduo“ dėl geriamojo vandens tiekimo ir nuotekų tvarkymo kopija, ____ lapas (-ai).

9. Statybos darbų apmokėjimo rangovui sąskaitos faktūros, ____ lapas (-ai).

10. Statybos darbų apmokėjimo rangovui patvirtinančių dokumentų kopijos, ____ lapas (-ai).

11. Žemės sklypo ribų plano kopija, ____ lapas (-ai).

(parašas)	(vardas ir pavardė)

Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo

2 priedas

(Lazdijų rajono savivaldybės tarybos 2023 m. vasario 3 d. sprendimo Nr. 5TS-1301 redakcija)

(Sutarties forma)

VIENBUČIO, DVIBUČIO GYVENAMOJO NAMO	PRIJUNGIMO PRIE LAZDIJŲ AGLOMERACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS DALINIO KOMPENSAVIMO

SUTARTIS

___________ Nr. __________

(data)

Lazdijai

Namo, adresu: _____________________, savininkas (-ai) ar atstovas (-ai) _____________________________ a. k.______________ (toliau – Statinio statybos valdytojas) ir Lazdijų rajono savivaldybės administracija (toliau – Savivaldybė), atstovaujama Savivaldybės administracijos direktoriaus _______________________, vadovaudamiesi Lazdijų rajono savivaldybės tarybos 2021 m. _________________ d. sprendimu Nr. ______ „Dėl Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo tvirtinimo“, sudarė šią sutartį (toliau – Sutartis).

1. Statinio statybos valdytojas:

1.1. patvirtina, kad savo lėšomis ir atsakomybe tinkamai ir laiku pastato viduje įsirengė pastato geriamojo vandens ir (ar) nuotekų tvarkymo (šalinimo) įrenginius (tinklus), kurie būtini prijungimo prie centralizuotos geriamojo vandens tiekimo ir nuotekų tvarkymo infrastruktūros darbams atlikti, jei tokie įrengimo darbai buvo reikalingi;

1.2. patvirtina, kad savo lėšomis ir atsakomybe tinkamai ir laiku atliko visus projekte numatytus tinklų statybos darbus ir prijungė namo vidaus tinklus prie centralizuotos geriamojo vandens tiekimo ir (ar) nuotekų tvarkymo infrastruktūros;

1.3. atlygina visą UAB „Lazdijų vanduo“ ir (ar) Savivaldybės patirtą žalą, kuri atsirado dėl šioje Sutartyje nurodytų pareigų (įsipareigojimų) nevykdymo ar jų netinkamo vykdymo.

2. Statinio statybos valdytojas patvirtina ir garantuoja, kad:

2.1. yra savininkas (-ė), bendraturtis (-ė) nekilnojamojo turto:

2.1.1. pastato, esančio adresu: __________________________________, kurio unikalus numeris _____________________________;

2.1.2. žemės sklypo, esančio adresu: ________________________________, kurio unikalus numeris _____________________________;

3. Sutarties objektas.

Sutarties objektas – namo, esančio _______________________________________________,

(Sutarties objekto adresas)

prijungimo prie centralizuotų vandens tiekimo ir (ar) nuotekų tvarkymo tinklų, įrengiant vandens ir (ar) buitinių nuotekų tinklus (įvadą, išvadą), dalinis kompensavimas šioje Sutartyje ir Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos apraše nustatyta tvarka.

4. Sutarties objekto kaina:

4.1. bendra nurodytų darbų kaina	Eur;

(suma žodžiais)

4.2. namo savininko (-ų) dalis	Eur;

(suma žodžiais)

4.3. Savivaldybės biudžeto lėšų dalis	Eur.

(suma žodžiais)

Skirtos Savivaldybės biudžeto lėšos pervedamos į _________ banko atsikaitomąją sąskaitą _______________________.

5. Juridinių šalių adresai ir kiti rekvizitai

Statinio statybos valdytojas	Savivaldybė
A. V. ________________ (parašas)	A. V. ________________ (parašas)

Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo

3 priedas

(Lazdijų rajono savivaldybės tarybos 2023 m. vasario 3 d. sprendimo Nr. 5TS-1301 redakcija)

(Sutarties forma)

DAUGIABUČIO GYVENAMOJO NAMO	PRIJUNGIMO PRIE LAZDIJŲ AGLOMERACIJOJE ESANČIOS GERIAMOJO VANDENS TIEKIMO IR NUOTEKŲ TVARKYMO INFRASTRUKTŪROS DALINIO KOMPENSAVIMO

SUTARTIS

___________ Nr. ___________

(data)

Lazdijai

Bendrojo naudojimo objektų valdytojas _______________________, j. a. k. ______________

(toliau – Statinio statybos valdytojas), atstovaujamas _____________________________________,

ir Lazdijų rajono savivaldybės administracija (toliau – Savivaldybė), atstovaujama Savivaldybės administracijos direktoriaus ___________________, vadovaudamiesi Savivaldybės tarybos 2021 m.

__________________ d. sprendimu Nr. ________ „Dėl dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos aprašo tvirtinimo“, sudarė šią sutartį (toliau – Sutartis).

1. Statinio statybos valdytojas:

1.1. patvirtina, kad savo lėšomis ir atsakomybe tinkamai ir laiku pastato viduje įrengė pastato geriamojo vandens ir (ar) nuotekų tvarkymo (šalinimo) įrenginius (tinklus), kurie būtini prijungimo prie centralizuotos geriamojo vandens tiekimo ir nuotekų tvarkymo infrastruktūros darbams atlikti, jei tokie įrengimo darbai buvo reikalingi;

1.2. patvirtina, kad savo lėšomis ir atsakomybe tinkamai ir laiku atliko visus projekte numatytus tinklų statybos darbus ir prijungė namo vidaus tinklus prie centralizuotos geriamojo vandens tiekimo ir (ar) nuotekų tvarkymo infrastruktūros;

1.3. atlygina visą UAB „Lazdijų vanduo“ ir (ar) Savivaldybės patirtą žalą, kuri atsirado dėl šioje Sutartyje nurodytų pareigų (įsipareigojimų) nevykdymo ar jų netinkamo vykdymo.

2. Sutarties objektas.

Sutarties objektas – namo, esančio_______________________________________________,

(sutarties objekto adresas)

prijungimo prie centralizuotų nuotekų tinklų dalinis kompensavimas šioje Sutartyje ir Dalinio kompensavimo skyrimo vienbučiams, dvibučiams ir daugiabučiams gyvenamiesiems namams prijungti prie Lazdijų aglomeracijoje esančios geriamojo vandens tiekimo ir nuotekų tvarkymo infrastruktūros tvarkos apraše nustatyta tvarka.

3. Sutarties objekto kaina:

3.1. bendra 2 punkte nurodytų darbų kaina (pagal „Sistelą“)	Eur;

(suma žodžiais)

3.2. namo savininko (-ų ) dalis	Eur;

(suma žodžiais)

3.3. Savivaldybės biudžeto lėšų dalis	Eur;

(suma žodžiais)

3.4. konkursą Statinio statybos valdytojas vykdo vadovaudamasis Lietuvos Respublikos civiliniu kodeksu, Daugiabučio namo bendrojo naudojimo objektų administravimo nuostatais, patvirtintais Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl Daugiabučio namo bendrojo naudojimo objektų administravimo nuostatų patvirtinimo“, ir Daugiabučio namo bendrojo naudojimo objektų priežiūros paslaugų ir atnaujinimo darbų pirkimų pavyzdinėmis taisyklėmis, patvirtintomis Lietuvos Respublikos aplinkos ministro 2015 m. gruodžio 14 d. įsakymu Nr. D1-913 „Dėl Daugiabučio namo bendrojo naudojimo objektų priežiūros paslaugų ir atnaujinimo darbų pirkimų pavyzdinių taisyklių patvirtinimo“.

Skirtos Savivaldybės biudžeto lėšos pervedamos į daugiabučio namo bendrojo naudojimo objektų valdytojui priklausančią _________ banko atsikaitomąją sąskaitą _______________________.

4. Juridinių šalių adresai ir kiti rekvizitai

Statinio statybos valdytojas	Savivaldybė
A. V. ________________ (parašas)	A. V. ________________ (parašas)